Kazaški nacionalni pedagoški univerzitet Abaj

Kazaški nacionalni pedagoški univerzitet Abaj (kazaški: Абай атындағы Қазақ Ұлттық педагогикалық университеті, ruski: Казахский национальный педагогический университет имени Абая) je najstariji univerzitet u Kazahstanu koji je osnovan još 1928. godine, u periodu kada je tadašnja autonomna kazaška republika još uvijek bila dio Ruske Sovjetske Federativne Socijalističke Republike u okvirima Sovjetskog Saveza. Univerzitet se nalazi u starom glavnom gradu Kazahstana Almati. Univerzitet Abaj jedan je od najcjenjenijih univerziteta u čitavoj Centralnoj Aziji. Institucija je prva u zemlji organizirala programe udaljenog obrazovanja još 2001. godine. Nastava na univerzitetu odvija se na ruskom i kazaškom jeziku. Historija Univerzitet je osnovan 1928. godine pod nazivom Kazaški državni univerzitet, a u akademskoj godini 1928/29 pohađalo ga je 124 studenata kojima je predavalo ukupno 9 profesora. Prvi rektor univerziteta bio je vojni doktor Sandžar Džafarovič Asfendiarov. 1930. godine univerzitet je preimenovan u Kazaški pedagoški institut, a 1935. ponio je i naziv kazaškog pjesnika, kompozitora i prosvjetitelja Abaja koji je živio od 1845. do 1904. godine. U periodu Velikog otadžbinskog rata na front je dobrovoljno ili kroz mobilizaciju otišlo oko 160 studenata. Njih trisu proglašeni za Heroje Sovjetskog Saveza. 1946. univerzitet je pohađalo 362 studenta, a 1956. njih 567. 1974. godine univerzitetu je od strane Kazaške Sovjetske Socijalističke Republike dozvoljen da započne i sa izdavačkim radom. 1990. godine institucija je ponovo promijenila naziv, ovoga puta u Kazaški državni pedagoški univerzitet Abaj, zatim 1992. u Almatijski državni univerzitet Abaj, 2000. u Almatijski univerzitet Abaj i konačno 2003. u Kazaški nacionalni pedagoški univerzitet Abaj. Izvori Vanjske veze kaznpu.kz